Diari Oficial de la Generalitat Valenciana


Sumari del DOGV 3942, del 19-02-2001 (2001/1316)

ORDRE de 8 de febrer de 2001, de la Conselleria de Benestar Social, per la qual es desenvolupa el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social.
---------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2001/02/08/(1)/dof/vci/html**

### Dades del document

Número de DOGV
:   3942

Data del DOGV
:   19-02-2001

Secció del DOGV
:   I. DISPOSICIONS GENERALS

Número del document
:   2001/1316


Data del document
:   08-02-2001

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * Conselleria Benestar Social
    * legislació
    * reglament intern
    * administració regional

ORDRE de 8 de febrer de 2001, de la Conselleria de Benestar Social, per la qual es desenvolupa el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social. [2001/F1316]
  
Per mitjà del Reglament Orgànic i Funcional de la Conselleria de Benestar Social, aprovat pel Decret 138/2000, de 12 de setembre, del Govern Valencià, s'han establit els òrgans de nivell directiu de l'esmentada conselleria i s'han determinat les funcions que aquests òrgans tenen atribuïdes. En conseqüència, en compliment del que preveu la disposició final primera d'aquest decret i, de conformitat amb el que disposen els articles 35.e) i 71 de la Llei 5/1983, de 30 de desembre, de Govern Valencià, correspon efectuar el desenvolupament de l'estructura orgànica dels serveis centrals de la Conselleria de Benestar Social.
  
Per això, amb l'informe previ de la Conselleria de Justícia i Administracions Públiques i de la Conselleria d'Economia, Hisenda i Ocupació
  
ORDENE
  
CAPÍTOL I
  
Del Gabinet del Conseller i del Gabinet Tècnic
  
Article 1
  
El Gabinet del Conseller és l'òrgan de suport i assistència immediata al titular del departament i exercirà les funcions que aquest li encomane.
  
El Gabinet Tècnic, amb rang d'àrea, davall la dependència directa del conseller, exercirà les funcions corresponents a documentació, publicacions, comunicació i seguiment parlamentari.
  
CAPÍTOL II
  
De la Secretaria General
  
Article 2
  
Per a l'execució de les funcions que té assignades, la Secretaria General s'estructura en la Secretaria General Administrativa, l'Àrea de Planificació i el Servei d'Avaluació i Inspecció.
  
Article 3
  
La Secretaria General Administrativa, atén els serveis generals de la conselleria, presta suport directe al secretari general i s'estructura en les unitats següents:
  
- Servei de Gestió Administrativa, al qual li corresponen les següents funcions:
  
a) Preparar les relacions de llocs de treball i les seues actualitzacions.
  
b) Tramitar les incidències de personal dels serveis centrals de la conselleria.
  
c) Conservar i custodiar els expedients personals dels empleats públics al servei de la conselleria.
  
d) Vetlar pel compliment de la normativa en matèria de personal.
  
e) Tramitar els expedients disciplinaris.
  
f) Realitzar els estudis, les propostes i les actuacions que hagen d'efectuar-se en relació amb el personal de la conselleria.
  
g) Vetlar pel correcte funcionament del registre general d'entrada i eixida de documents i de l'arxiu general.
  
h) Gestionar els assumptes generals, com ara règim interior, parc mòbil, manteniment d'instal·lacions i altres semblants.
  
i) Gestionar les adquisicions de material de tipus general, necessari per al normal funcionament de la conselleria.
  
j) Establir criteris de racionalització i homogeneïtzació en matèria d'adquisició i utilització de material de tipus general.
  
k) Qualssevol altres funcions relatives a matèries de personal o assumptes generals dels serveis centrals de la conselleria.
  
- Servei de Gestió Econòmica i Pressupostària, a qual li corresponen les funcions següents:
  
a) Preparar l'avantprojecte de pressupostos de la conselleria.
  
b) Tramitar les propostes de modificacions pressupostàries.
  
c) Tramitar i formalitzar els ingressos que s'originen per les activitats dels distints centres directius de la conselleria.
  
d) Controlar l'execució econòmica de tots els programes pressupostaris de la conselleria i gestionar el que correspon a direcció i serveis generals.
  
e) Informar sobre els avantprojectes de llei, projectes de disposicions generals, resolucions o convenis de la conselleria amb repercussió en la despesa pública .
  
f) Supervisió de l'activitat de gestió economicopressupostària que realitzen altres unitats de la conselleria.
  
g) Avaluar els programes pressupostaris i, en general, desenvolupar quantes funcions de caràcter econòmic i pressupostari li siguen encomanades pels òrgans superiors.
  
h) Establir les directrius per a la correcta gestió de despeses i ingressos i l'òptima utilització dels recursos.
  
i) Dissenyar i mantindre actualitzats els programes d'informació i gestió econòmica de la conselleria.
  
j) Qualsevol altra funció relativa a la gestió econòmica o pressupostària.
  
- Servei d'Informàtica, al qual li corresponen les següents funcions:
  
a) Direcció i impuls de la informatització dels serveis de la conselleria.
  
b) Elaboració i execució dels plans informàtics de la conselleria.
  
c) Disseny, programació, implantació i manteniment de les aplicacions i dels programes informàtics i la coordinació i la prestació de l'assistència tècnica necessària a les distintes unitats de la conselleria.
  
d) Gestionar les bases de dades, xarxes i sistemes informàtics de la conselleria.
  
e) Vetlar pel compliment de la normativa sobre tractament de dades de caràcter personal i coordinar les actuacions de la conselleria en aquest camp.
  
f) Qualsevol altra funció relativa a sistemes o processos informàtics de la conselleria.
  
- Oficina Tècnica de Projectes i Obres, que amb rang de servei, assumeix les següents funcions:
  
a) Informar sobre les instruccions tècniques per a l'elaboració de projectes.
  
b) Elaboració de projectes i la direcció tècnica de les obres, quan així s'acorde i, quan corresponga, atendre el seu manteniment.
  
c) Supervisió dels projectes d'obres de la conselleria i les seues modificacions, demanant els aclariments, ampliacions de dades, d'estudis o de rectificacions que es creguen oportunes i les esmenes dels defectes observats.
  
d) Supervisar els projectes d'obres subvencionades per la conselleria.
  
e) Efectuar el seguiment de les obres realitzades directa o indirectament per la conselleria.
  
f) Emissió dels informes tècnics que exigisca la normativa vigent o que siguen sol·licitats per les diferents unitats de la conselleria.
  
g) Control i seguiment dels béns immobles afectes a la conselleria.
  
- Servei de Contractació i Inversions, al qual li corresponen les següents funcions:
  
a) Col·laborar i assessorar en la planificació, en la programació, en el seguiment i avaluació de les inversions de la conselleria.
  
b) Anàlisi, disseny, determinació i ordenació de criteris en relació amb les contractacions que s'efectuen.
  
c) Estudiar, preparar i formalitzar els expedients de contractació de la conselleria.
  
d) Portar el seguiment de l'execució dels expedients de contractació de la conselleria.
  
e) Elaboració d'informes, propostes de resolució i la resta d'incidències que es deriven dels contractes.
  
f) Gestió patrimonial dels béns mobles i immobles adscrits a la conselleria.
  
- Servei de Coordinació i Ordenació Administrativa, al qual li corresponen les següents funcions:
  
a) Coordinar i impulsar la tramitació dels projectes normatius, així com col·laborar amb les direccions generals en l'elaboració d'aquests.
  
b) Racionalització dels procediments administratius, en coordinació amb els restants departaments de la conselleria.
  
c) Assistència tècnica a les direccions generals per a la preparació de convocatòries de subvencions i concerts, així com per a la implantació de procediments de gestió.
  
d) Assistència tècnica i administrativa al Consell Valencià de Benestar Social i a qualsevol altre òrgan de participació social que poguera crear-se.
  
e) Gestió i coordinació de les diferents oficines d'informació pública de la conselleria.
  
f) Coordinació, seguiment, supervisió i impuls de la tramitació dels convenis de col·laboració a subscriure per la conselleria, així com remissió dels convenis subscrits al registre de convenis.
  
g) Estudi i proposta sobre normalització de documentació administrativa.
  
h) Coordinació dels serveis de traducció-correcció.
  
i) Coordinació i seguiment dels programes europeus en què participe la conselleria.
  
Article 4
  
A l'Àrea de Planificació li corresponen les funcions relatives al disseny, al seguiment i a l'avaluació dels programes portats a terme pels diferents òrgans de la conselleria, així com l'elaboració i coordinació dels plans de formació del personal de la conselleria i del Pla de Formació en Serveis Socials. En concret, li correspon a l'Àrea de Planificació:
  
a) Informar el conseller, el secretari general i els altres òrgans directius de la conselleria sobre el grau de compliment dels programes.
  
b) El disseny de programes, en col·laboració amb els altres departaments de la conselleria, i l'avaluació d'aquests, quan així ho sol·liciten els òrgans directius de la conselleria.
  
c) El disseny i el seguiment de plans i programes de qualitat.
  
d) La proposta als òrgans directius de la conselleria, de nous programes i actuacions, així com modificacions dels ja existents, en les matèries pròpies de la seua competència.
  
e) L'assessorament als altres departaments de la conselleria, en matèria de millora de programes i d'actuacions, tant de respecte al disseny, posada en marxa i modificació de plans, de programes i d'actuacions, com quant a la gestió d'aquests .
  
f) L'elaboració i coordinació dels plans de formació del personal de la conselleria i, en especial, del Pla de Formació en Serveis Socials.
  
De l'Àrea de Planificació dependrà, amb rang de servei, l'Oficina per a la Qualitat de Vida, a la qual li correspon la proposta de noves actuacions en matèria d'acció social, així com l'elaboració i el seguiment, en col·laboració amb els altres òrgans, de programes globals d'actuació que, per les seues característiques, afecten més d'una direcció general.
  
Igualment, de l'Àrea de Planificació dependrà el Servei de Formació i Qualitat en Recursos Humans, al qual li corresponen les següents funcions:
  
a) Elaborar i coordinar, en col·laboració amb l'Institut Valencià d'Administració Pública, els plans de formació del personal de la conselleria.
  
b) L'establiment i execució, en col·laboració amb l'Institut Valencià d'Administració Pública, del Pla de Formació en Serveis Socials, que anirà dirigit a la formació especialitzada del personal d'atenció directa en centres de serveis socials.
  
c) Organització de cursos de formació encaminats al perfeccionament i reciclatge professional del personal d'atenció directa dels centres dependents de la conselleria.
  
d) Organització de cursos i de cicles formatius per al personal de plantilla de les empreses que gestionen centres dins de l'àmbit d'actuació de la Conselleria de Benestar Social.
  
e) Gestió de pràctiques formatives en les matèries pròpies de la conselleria.
  
f) El foment i col·laboració en la formació dirigida a personal d'atenció directa que preste els seus serveis en centres no dependents de la Generalitat Valenciana que reben finançament d'aquesta per al seu sosteniment, així com amb aquells amb què la Generalitat Valenciana tinga subscrits concerts d'atenció social especialitzada.
  
g) El foment i la col·laboració amb les corporacions locals en la formació dirigida als professionals dels centres socials i dels equips interdisciplinars de serveis socials bàsics.
  
h) Qualsevol altra funció relativa a la formació en l'àmbit de les competències pròpies de la conselleria.
  
Article 5
  
Al Servei d'Avaluació i Inspecció li corresponen les següents funcions:
  
a) L'exercici de la funció inspectora sobre les persones físiques o entitats que realitzen activitats d'assistència o serveis socials en l'àmbit de la Comunitat Valenciana, així com sobre els centres o serveis, públics o privats que desenvolupen tal tipus d'activitats, comprovant el compliment de les normes vigents en la matèria, alçant, si correspon, les corresponents actes d'infracció o obstrucció, i proposant, si és procedent, les corresponents mesures correctores o de sanció.
  
b) Vetlar pel respecte dels drets dels usuaris.
  
c) Supervisar la destinació i l'adequada utilització dels fons públics concedits a persones físiques o jurídiques per mitjà de subvencions, contractes, convenis o qualsevol altra figura semblant prevista en la normativa vigent.
  
d) Avaluar el compliment dels nivells de qualitat dels Serveis Socials que es presten a la Comunitat Valenciana i, en especial, el grau de satisfacció dels usuaris de centres.
  
e) Col·laborar amb els altres departaments de la conselleria en matèria d'avaluació del grau de compliment dels plans i dels programes de qualitat que porte a terme la conselleria.
  
CAPÍTOL III
  
De la Direcció General de Serveis Socials
  
Article 6
  
Per a l'execució de les funcions assignades a la Direcció General de Serveis Socials, d'aquesta depén a nivell administratiu l'Àrea d'Acció Social i Sociosanitària, a la qual li correspon la coordinació i supervisió de les actuacions dels serveis i de les unitats que en depenen. L'Àrea d'Acció Social i Sociosanitària s'estructura en els següents serveis:
  
- Servei de Gestió de Programes, el qual exercirà, entre altres, les següents funcions:
  
a) Disseny i execució de programes d'atenció al major i de programes comunitaris.
  
b) La programació territorial de tots els recursos especialitzats corresponents a les matèries assignades a la Direcció General de Serveis Socials.
  
c) La gestió de la demanda social per a l'atenció especialitzada a persones majors, en col·laboració amb el Servei de Coordinació de Centres.
  
d) Coordinació i assessorament a les corporacions locals en la prestació de serveis socials de caràcter bàsic.
  
e) La gestió de programes en matèria de barris d'acció preferent.
  
f) Implantació directa de programes comunitaris i d'atenció al major en l'àmbit de la Comunitat Valenciana.
  
g) Disseny, coordinació i gestió dels programes d'immigració que són competència de la Direcció General de Serveis Socials.
  
h) Elaboració de les convocatòries de subvencions.
  
i) Elaboració dels documents tècnics, de les instruccions i dels procediments necessaris per a aconseguir la coherència i la coordinació entre tots els programes i les actuacions de la direcció general.
  
- Servei de Prestacions, el qual exercirà, entre altres, les següents funcions:
  
a) Control, seguiment i avaluació de les prestacions no contributives.
  
b) Coordinació amb l'administració general de l'estat en la gestió de les prestacions no contributives.
  
c) Gestió de les prestacions del Fons d'Assistència Social.
  
d) Coordinar els programes d'ajudes destinades a l'atenció d'ancians i a la tercera edat en l'àmbit familiar.
  
e) Preparació i coordinació de la gestió de subvencions.
  
f) Gestió del finançament local del Pla Concertat.
  
g) La preparació de les convocatòries de concerts amb centres d'iniciativa privada i de les corresponents resolucions d'adjudicació, així com de subvencions per al manteniment de centres públics i privats, tot incloent el seguiment d'aquests.
  
- Servei de Coordinació de Centres Propis, el qual exercirà, entre altres, les següents funcions en relació amb els centres adscrits a la direcció general:
  
a) La gestió de la demanda social per a l'atenció especialitzada a persones majors, en col·laboració amb el Servei de Gestió de Programes.
  
b) L'assistència tècnica, coordinació i supervisió de la gestió dels centres.
  
c) Realització d'actuacions orientades a garantir un adequat nivell de satisfacció dels usuaris dels centres, i dels serveis que en ells es presten.
  
d) Disseny i implantació de programes sociosanitaris en els centres,
  
e) En col·laboració amb l'Àrea de Planificació i amb el Servei d'Avaluació i Inspecció, el seguiment i l'avaluació de les activitats a executar en els centres, així com la implantació de programes i plans de qualitat i realització de tasques de control d'aquests.
  
f) Elaboració de normes de règim intern dels centres.
  
g) Elaboració de plans de modernització de les infraestructures dels centres.
  
h) Establiment de criteris tècnics en matèria d'equipament i gestió dels centres.
  
i) Qualsevol altra funció relativa a l'assistència i a la coordinació de la gestió dels centres dependents de la direcció general.
  
- Servei d'Autorització i Seguiment de Centres, a qual li corresponen, dins de les competències encomanades a la direcció general, entre altres, les següents funcions:
  
a) La realització dels tràmits administratius per a l'autorització i la inscripció en el registre de centres i dels seus titulars.
  
b) El seguiment i la supervisió del compliment dels requisits imposats als centres i serveis de serveis socials, dins de l'àmbit d'actuació de la direcció general, així com la proposta d'implantació de programes de millora d'aquests.
  
c) Realització d'actuacions orientades a garantir un adequat nivell de satisfacció dels usuaris dels centres no gestionats directament per la direcció general, i dels serveis que en ells es presten.
  
CAPÍTOL IV
  
De la Direcció General de la Família, Menor i Adopcions
  
Article 7
  
La Direcció General de la Família, Menor i Adopcions, per a l'exercici de les funcions que té encomanades, s'estructura en l'Àrea de Família, Menor i Adopcions, a la qual li competeix la coordinació i la supervisió dels serveis dependents d'aquesta. De l'Àrea de Família, Menor i Adopcions depenen els següents serveis:
  
- El Servei de Família, que exercirà, entre altres, les següents funcions:
  
a) Desenvolupament i execució dels programes, projectes i mesures que tinguen per objecte incrementar la participació de la família en la vida econòmica, laboral, política, social i cultural.
  
b) Coordinar la gestió dels programes i Prestacions Econòmiques Reglades.
  
c) Coordinar els programes d'ajudes a les famílies nombroses.
  
d) Estudiar la legislació i valorar la necessitat de propostes normatives de protecció de la família.
  
e) La preparació i seguiment de subvencions destinades al foment i a la protecció de la família.
  
f) Supervisar els tràmits d'autorització i d'inscripció en el registre d'entitats i centres de les entitats que intervenen en el sector de la família, i elevar la corresponent proposta.
  
- El Servei de Protecció i Inserció de Menors, que tindrà assignades les següents funcions:
  
a) Coordinació dels recursos de protecció i d'inserció social de menors.
  
b) Dissenyar i coordinar les actuacions corresponents a l'exercici de les facultats protectores sobre menors en matèria de desemparament, tutela, guarda, acolliment familiar i acolliment residencial.
  
c) Coordinar les competències atribuïdes a la Generalitat Valenciana i a les entitats públiques en l'execució de mesures judicials, en aplicació de la legislació vigent en matèria de responsabilitat penal de menors.
  
d) Supervisar les actuacions relatives als serveis i als centres de protecció i reeducació de menors, tot incloent els tràmits d'autorització i inscripció d'aquests en el Registre d'Entitats, Centres i Serveis, així com, si és procedent, la tramitació d'expedients sancionadors.
  
e) Tramitació, formalització i seguiment de concerts amb centres de protecció i inserció de menors.
  
f) La preparació i seguiment de subvencions destinades al foment de centres i programes de protecció i d'inserció de menors.
  
g) Estudiar la legislació i valorar la necessitat de mesures normatives
  
- El Servei d'Adopcions assumirà, entre altres, les següents funcions:
  
a) Disseny dels programes de col·laboració i coordinar la tramitació dels expedients relatius a acolliment familiar preadoptiu, adopció nacional i internacional i estades temporals de menors estrangers.
  
b) Coordinar la tramitació necessària per a l'elaboració de les resolucions sobre idoneïtat dels sol·licitants d'adopció per a l'exercici de la pàtria potestat, expedició de certificats d'idoneïtat i, si és procedent, expedició del compromís de seguiment en matèria d'adopció internacional.
  
c) Acreditació, control, seguiment i elaboració de directrius d'actuació de les entitats de mediació d'adopció internacional.
  
d) Donar suport tècnic i administratiu al Consell o consells d'Adopció de Menors de la Generalitat Valenciana, dependents de la Direcció General de Família, Menor i Adopcions.
  
e) La preparació i el seguiment de subvencions destinades al foment i a la protecció de l'adopció.
  
f) Supervisar els tràmits d'autorització i d'inscripció en el Registre d'Entitats i Centres de les entitats que intervenen en el sector d'adopcions, i elevar la corresponent proposta.
  
g) Estudiar la legislació i valorar la necessitat de mesures normatives.
  
CAPÍTOL V
  
De la Direcció General d'Integració Social
  
de Discapacitats
  
Article 8
  
La Direcció General d'Integració Social de Discapacitats, per a l'exercici de les funcions que té encomanades, s'estructura en l'Àrea d'Integració Social de Discapacitats, al qual li competeix la coordinació i la supervisió dels serveis d'ella dependents. En l'Àrea d'Integració Social de Discapacitats s'integren els següents serveis:
  
- Servei de Discapacitats, que desenvoluparà les següents funcions:
  
a) Prestar suport administratiu i tècnic a la direcció general per al desenvolupament de la política de rehabilitació i de tractament de persones afectades per discapacitats físiques, psíquiques i sensorials.
  
b) Desenvolupament d'actuacions relatives a la inserció sociolaboral de les persones discapacitades, en coordinació amb altres conselleries i organismes.
  
c) Elaboració de les convocatòries de subvencions.
  
d) Execució de les funcions que la legislació vigent atribuïx a la Conselleria de Benestar Social en matèria d'estimulació precoç, tot incloent la coordinació de la gestió dels centres necessaris per al desenvolupament d'aquestes funcions.
  
e) Realització d'actuacions orientades a assegurar els adequats nivells en els centres d'atenció a persones discapacitades, tan públics com privats, i dels serveis que en aquests es presten, així com el control dels requisits i de les normes que han de complir aquests.
  
f) La realització dels tràmits administratius per a l'autorització i la inscripció en el registre de centres, dins de les competències encomanades a la direcció general.
  
- Servei de Malalts Mentals Crònics, que desenvoluparà les següents funcions:
  
a) Prestar el suport administratiu i tècnic a la direcció general per al desenvolupament de la política de reinserció social de persones afectades per trastorn mental crònic.
  
b) Desenvolupament d'actuacions relatives a la promoció en el món laboral de les persones amb malalties mentals cròniques, en col·laboració amb altres conselleries i organismes.
  
c) Elaboració de les convocatòries de subvencions.
  
d) Execució de les funcions que la legislació vigent atribueix a la Conselleria de Benestar Social en matèria de malalts mentals crònics.
  
e) La realització dels tràmits administratius per a l'autorització i la inscripció en el registre de centres i entitats per a malalts mentals crònics, dins de les competències encomanades a la direcció general.
  
- Servei d'Accessibilitat i Eliminació Barreres Arquitectòniques, que desenvoluparà les següents funcions:
  
a) Impulsar el compliment de la normativa sobre accessibilitat i supressió de barreres arquitectòniques, urbanístiques i de comunicació, així com de les disposicions reglamentàries que la desenvolupen, dins de les competències de la Conselleria de Benestar Social.
  
b) Promoure la divulgació i l'estudi de l'accessibilitat i de l'eliminació de barreres, en especial en tot allò que es referix a la integració de les persones amb discapacitat.
  
c) Promoció de campanyes dirigides a informació i mentalització dels ciutadans de la Comunitat Valenciana, que permeta un canvi d'actituds i possibilite la sensibilització de la societat.
  
d) Elaborar les convocatòries de subvencions.
  
e) Assessorament a responsables institucionals i professionals per a la implantació per part de les entitats implicades dels programes d'accessibilitat i supressió de barreres arquitectòniques, urbanístiques i de la comunicació.
  
CAPÍTOL VI
  
De la Direcció General de la Dona
  
Article 9
  
La Direcció General de la Dona, per a l'exercici de les funcions que té encomanades, s'estructura en l'Àrea de la Dona, a la qual li competeix la coordinació i la supervisió dels serveis d'ella dependents. En l'Àrea de la Dona s'integren els següents serveis:
  
- Servei de Promoció i Participació, que exercirà les següents funcions:
  
a) Estudiar i proposar programes, mesures i normes que tinguen per objecte promoure l'exercici efectiu dels drets de la dona, incrementar la seua participació en la vida econòmica, laboral, política, social i cultural, i eliminar les discriminacions existents entre els sexes.
  
b) Coordinar la prestació de serveis dirigits especialment a favor de les dones i, de manera especial, els que tinguen per objecte atendre situacions de greus carències.
  
c) Coordinar les actuacions dels diversos organismes i entitats de la Generalitat Valenciana a fi de promoure la plena participació de la dona
  
d) Dirigir, realitzar el seguiment, i controlar l'execució i l'avaluació dels plans intersectorials d'actuació per a la igualtat d'oportunitats entre dones i homes que es desenvolupen des de la Generalitat Valenciana.
  
e) Actuar com a observatori permanent, així com realitzar i promoure estudis sobre la situació de la dona a la Comunitat Valenciana.
  
f) Prestar suport tècnic als diferents òrgans consultius existents en la Conselleria de Benestar Social i relacionats amb les competències atribuïdes a la Direcció General de la Dona
  
g) Atendre de forma integral i continuada la problemàtica de les dones víctimes d'agressions, maltractaments físics i/o psíquics, violacions, incest, abusos sexuals i assetjament sexual des dels diferents enfocaments professionals.
  
h) Prestar assessorament jurídic gratuït a dones, informant, orientant i canalitzant a la dona cap a les institucions i organismes competents per a la resolució de la seua problemàtica.
  
i) Contribuir a la progressiva evolució de les conductes socials discriminatòries a través de l'impuls de campanyes de sensibilització, de seminaris i de tallers que promoguen una imatge diversificada i realista de les dones i homes en la societat.
  
j) Dinamitzar la producció artística de les dones amb dificultats per a accedir al mercat de l'art, tant artistes novells, com de col·lectius i d'aquelles artistes no consagrades.
  
- Servei de Gestió de Programes, que exercirà les següents funcions:
  
a) Previndre i, si és procedent, contribuir a eliminar tota situació d'abús o discriminació, directa o indirecta, de les dones, així com coadjuvar en la tramitació de les denúncies que es formulen contra aquestes situacions.
  
b) Facilitar l'accés a la informació, la formació i a les oportunitats de futur de les dones, així com mantindre canals d'informació i xarxes de comunicació entre les organitzacions de dones valencianes i les organitzacions de l'àrea mediterrània.
  
c) Fomentar la implantació i execució de programes de col·laboració i de formació que tinguen com a objecte la promoció sociolaboral de les dones.
  
d) Elaborar les convocatòries de subvencions i ajudes destinades al sector de les dones.
  
e) Presentar i difondre, en el marc de les iniciatives europees, projectes encaminats a fer realitat la igualtat d'oportunitats entre homes i dones.
  
f) Impulsar i potenciar el teixit associatiu de la Comunitat Valenciana i, en especial, les associacions de dones legalment constituïdes o aquells col·lectius de dones amb interessos comuns que desitgen formar una associació.
  
g) Coordinar la prestació de serveis dirigits específicament a afavorir la conciliació de la vida laboral i familiar.
  
CAPÍTOL VII
  
De la Direcció General de Drogodependències
  
Article 10
  
Per a la deguda execució de les funcions que li atribueix el Reglament Orgànic i Funcional de la Conselleria de Benestar Social, la Direcció General de Drogodependències s'estructura en les següents unitats:
  
- Secretaria Tècnica del Comissionat per a l'Atenció i Prevenció de Drogodependències, amb rang de servei, a la qual li correspondrà exercir les següents funcions:
  
a) Les relacionades amb el manteniment dels sistemes d'informació en matèria de drogodependències i trastorns addictius.
  
b) Promoció i coordinació dels centres, dels serveis i dels programes assistencials d'inserció social i de prevenció, finançats per la Conselleria de Benestar Social.
  
c) Prestació de serveis i gestió dels centres d'atenció i prevenció de les drogodependències de titularitat de la Generalitat Valenciana.
  
d) Assistència tècnica als centres i als serveis, tan públics com privats, que actuen en l'àmbit de l'atenció i la prevenció de les drogodependències a la Comunitat Valenciana.
  
e) Coordinació i seguiment de les accions previstes en la Pla Autonòmic Valencià sobre Drogodependències i altres Trastorns Addictius.
  
- Servei de Gestió, que exercirà les següents funcions:
  
a) Tramitació dels expedients administratius per a l'obtenció de l'acreditació i registre dels centres i dels serveis d'atenció i de prevenció de drogodependències.
  
b) Les relatives a la gestió de les accions, de les propostes i dels criteris de coordinació interdepartamental que provinguen dels òrgans col·legiats, previstos en el Decret del Consell 98/1998, de 14 de juliol.
  
c) Preparació i tramitació dels convenis, concerts i subvencions corresponents a les matèries assignades a la direcció general.
  
d) Elaboració de propostes i de tramitació de l'execució dels acords adoptats per la Delegació del Govern per al Pla Nacional sobre Drogues.
  
CAPÍTOL VIII
  
De les Direccions territorials de la
  
Conselleria de Benestar Social
  
Article 11
  
Per al desenvolupament de les seues funcions, cada una de les direccions territorials de la Conselleria de Benestar Social s'estructura en els següents serveis:
  
- Servei de Gestió Administrativa, que exercirà en l'àmbit de la direcció territorial les funcions relatives a la gestió en les matèries de personal, gestió econòmica i pressupostària, contractació administrativa, assumptes generals, informació i registre d'entrada i eixida de documents.
  
- Servei d'Acció Social, que exercirà en l'àmbit de la direcció territorial les funcions relatives a la gestió de les matèries pròpies de la conselleria.
  
Article 12
  
En els casos de vacant, d'absència o malaltia del director territorial de Benestar Social, serà substituït en les funcions que tinga atribuïdes, pel cap del Servei d'Acció Social i pel cap del Servei de Gestió Administrativa, d'acord amb les funcions assignades en l'article anterior.
  
En els casos de vacant, absència o malaltia del cap del Servei d'Acció Social el substituirà el cap del Servei de Gestió Administrativa, i viceversa.
  
Disposició addicional
  
Integrades en les àrees, en els serveis o en les direccions territorials podran existir també altres unitats que, amb la denominació de programa o semblant, desenvoluparan les funcions o comeses que els siguen encomanats pels titulars corresponents.
  
Disposició derogatòria
  
Queda derogada l'Ordre de la Conselleria de Benestar Social de 7 de febrer del 2000, per la qual es desenvolupa el Decret 127/1999, de 17 de desembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social.
  
Disposició final
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
València, 8 de febrer de 2001
  
El conseller de Benestar Social,


Còpia Permalink ELI